CELEX: 
Language: lv
Date: 2020-07-17 00:00:00
Title: KOMISIJAS DELEĢĒTĀ REGULA (ES) …/.. ar kuru Eiropas Parlamenta un Padomes Regulu (ES) 2016/1011 papildina attiecībā uz satura minimumu skaidrojumā par to, kā etalonu noteikšanas metodoloģijā atspoguļoti vidiskie, sociālie un pārvaldības faktori

EIROPAS
                          KOMISIJA
                                                    Briselē, 17.7.2020.
                                                    C(2020) 4748 final
                     KOMISIJAS DELEĢĒTĀ REGULA (ES) …/..
                                        (17.7.2020),
   ar kuru Eiropas Parlamenta un Padomes Regulu (ES) 2016/1011 papildina attiecībā uz
   satura minimumu skaidrojumā par to, kā etalonu noteikšanas metodoloģijā atspoguļoti
                         vidiskie, sociālie un pārvaldības faktori
                               (Dokuments attiecas uz EEZ)
LV                                                                                     LV
 ---pagebreak---                                         PASKAIDROJUMA RAKSTS
   1.         DELEĢĒTĀ AKTA KONTEKSTS
   1.1.       Vispārīgais konteksts
   Eiropas Savienība 2015. gadā parakstīja Parīzes klimata nolīgumu. Nolīgumā ir noteikts
   mērķis stiprināt reakciju uz klimata pārmaiņām, cita starpā pieskaņojot investīciju plūsmas
   izvirzītajam kursam uz mazām siltumnīcefekta gāzu emisijām un klimatnoturīgu attīstību.
   Paziņojumā “Eiropas zaļais kurss” apliecināts, ka vajadzīgi ilgtermiņa signāli, lai finanšu un
   kapitāla plūsmas virzītu uz zaļajām investīcijām un novērstu aktīvu kļūšanu par balastu. Šis
   deleģētais akts veicinās šā konkrētā mērķa sasniegšanu. Tas turklāt papildina iepriekš,
   2018. gada martā pieņemto rīcības plānu “Ilgtspējīgas izaugsmes finansēšana”, ar kuru tika
   aizsākta vērienīga un vispusīga stratēģija ilgtspējīga finansējuma jomā un kura mērķis ir
   pārvirzīt kapitāla plūsmas uz ilgtspējīgām investīcijām, lai panāktu ilgtspējīgu un iekļaujošu
   izaugsmi.
   Raugoties plašāk, Eiropas zaļais kurss ir Eiropas Savienības atbilde uz klimata un vides
   problēmām, kuru risināšana ir šīs paaudzes virsuzdevums. Šis kurss ir jauna izaugsmes
   stratēģija, kuras mērķis ir pārveidot ES par taisnīgu un labklājīgu sabiedrību ar mūsdienīgu,
   resursefektīvu un konkurētspējīgu ekonomiku, kurā siltumnīcefekta gāzu neto emisijas 2050. gadā
   būtu nulle, tiktu aizsargāta vide un iedzīvotāju veselība un ekonomiskā izaugsme būtu atsaistīta no
   resursu patēriņa. Tā kā lielākā daļa ilgtspējīgu investīciju nākamajā desmitgadē būs jānodrošina
   uzņēmumiem un mājsaimniecībām, ir būtiski dot skaidrus ilgtermiņa signālus, lai virzītu
   investorus uz ilgtspējīgām investīcijām.
   Ar Eiropas Parlamenta un Padomes Regulu (ES) 2016/10111 (Etalonu regula) ir izveidots
   kopējs satvars nolūkā nodrošināt Eiropas Savienības finanšu instrumentos, finanšu līgumos
   vai ieguldījumu fondos izmantoto etalonu precizitāti un integritāti. Tādējādi Etalonu regula
   tiecas veicināt iekšējā tirgus pienācīgu darbību, vienlaikus nodrošinot augstu patērētāju un
   investoru aizsardzības līmeni.
   Komisija 2018. gada 24. maijā publicēja priekšlikumu grozīt Etalonu regulu saskaņā ar rīcības
   plānu “Ilgtspējīgas izaugsmes finansēšana” ar mērķi paredzēt Savienības standartus attiecībā
   uz mazoglekļa etalonu noteikšanas metodoloģiju.
   Ar Eiropas Parlamenta un Padomes Regulu (ES) 2019/20892, ar kuru grozīta Etalonu regula,
   tika ieviesta jauna etalonu kategorija, proti, tā sauktie ES klimata etaloni (ES klimata pārejas
   etaloni un Parīzes nolīgumam pielāgotie ES etaloni) un tika noteikta prasība par visiem
   etaloniem atklāt ar ilgtspēju saistīto informāciju.
   1.2.       Deleģētās regulas mērķis
   Šīs deleģētās regulas mērķis ir attiecībā uz katru etalonu, izņemot procentu likmju un ārvalstu
   valūtas etalonus, noteikt satura minimumu skaidrojumā par to, kā etalonu noteikšanas
   metodoloģijā atspoguļoti vidiskie, sociālie un pārvaldības (VSP) faktori, kā arī noteikt
   izmantojamo standartveidni.
   1
            Eiropas Parlamenta un Padomes Regula (ES) 2016/1011 (2016. gada 8. jūnijs) par indeksiem, ko
            izmanto kā etalonus finanšu instrumentos un finanšu līgumos vai ieguldījumu fondu darbības rezultātu
            mērīšanai, un ar kuru groza Direktīvu 2008/48/EK, Direktīvu 2014/17/ES un Regulu (ES) Nr. 596/2014
            (OV L 171, 29.6.2016., 1. lpp.).
   2
            Eiropas Parlamenta un Padomes Regula (ES) 2019/2089 (2019. gada 27. novembris), ar ko groza
            Regulu (ES) 2016/1011 attiecībā uz ES klimata pārejas etaloniem, Parīzes nolīgumam pielāgotiem ES
            etaloniem un ar ilgtspēju saistītu informācijas atklāšanu attiecībā uz etaloniem (OV L 317, 9.12.2019.,
            17. lpp.).
LV                                                          1                                                       LV
 ---pagebreak---    1.3.      Juridiskais pamats
   Šī deleģētā regula ir balstīta uz Etalonu regulas 13. panta 2.a punktā paredzēto pilnvarojumu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Komisija 2018. gada jūnijā izveidoja tehnisko ekspertu grupu ilgtspējīga finansējuma
   jautājumos (TEG). TEG uzdevumu vidū bija uzdevums sniegt Komisijai ieteikumus par
   prasībām attiecībā uz VSP informācijas atklāšanu paziņojumā par etalonu.
   2019. gada jūnijā TEG publicēja ziņojuma starpposma redakciju, par kuru 2019. gada vasarā
   tika lūgts sniegt atsauksmes.
   2019. gada 30. septembrī TEG publicēja galīgo ziņojumu. Šis galīgais ziņojums ir pieejams
   šeit:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Komisijas darbinieki 2019. gada rudenī un 2020. gada pirmajā pusē rīkoja sanāksmes ar
   ieinteresētajām personām, lai apspriestu turpmāk pieņemamos deleģētos aktus. Ievērojot
   labāka regulējuma noteikumus, deleģēto aktu projekti tika publicēti Labāka regulējuma
   portālā, lai četras nedēļas 2020. gada aprīlī un maijā darītu tos pieejamus atsauksmju
   sniegšanai. Kopumā apspriešanā piedalījās 36 ieinteresētās personas. Turklāt deleģēto aktu
   projekti tika prezentēti un apspriesti Eiropas Vērtspapīru komitejas ekspertu grupas
   2020. gada maija sanāksmē, kurā piedalījās dalībvalstu eksperti un novērotāji no Eiropas
   Parlamenta.
   3.        IETEKMES NOVĒRTĒJUMS
   Saskaņā ar Etalonu regulu, ievērojot grozījumus ar Regulu (ES) 2019/2089, Komisija ir
   pilnvarota attiecībā uz etaloniem noteikt ar ilgtspēju saistītus pasākumus. Pasākumi ir trejādi:
   prasību minimums attiecībā uz ES klimata pārejas etalonu un Parīzes nolīgumam pielāgoto
   ES etalonu izveidi, satura minimums skaidrojumā par to, kā etalonu noteikšanas
   metodoloģijas pamatelementos atspoguļoti VSP faktori, un informācija, kas etalonu
   administratoram paziņojumā par etalonu jāsniedz par to, kā atspoguļoti VSP faktori.
   Komisija bija uzdevusi TEG sniegt tehniskos ieteikumus par visiem šiem aspektiem. TEG
   savu galīgo ziņojumu par klimata etaloniem un VSP informācijas atklāšanu attiecībā uz
   etaloniem publicēja 2019. gada septembrī, balstoties uz ieinteresēto personu daudzējādu
   iesaisti tādos formātos kā apaļā galda diskusijas, darbsemināri un sešas nedēļas ilga
   apspriešana, kas notika 2019. gada vasarā.
   TEG ziņojums
   TEG galīgajā ziņojumā ir ietverts prasību minimums attiecībā uz ES klimata pārejas etalonu
   un Parīzes nolīgumam pielāgoto ES etalonu izveidi un visiem etaloniem (ar dažiem
   izņēmumiem) piemērojamais prasību minimums attiecībā uz informācijas atklāšanu par VSP.
   Komisija ir izskatījusi visu sniegto informāciju, tostarp TEG ziņojumu un TEG rīkotajā
   apspriešanā saņemtās atbildes, kā arī informāciju, kuru ieinteresētās personas Komisijai
   sniedza divpusējās sanāksmēs vai telekonferencēs.
   Lai gan Komisija visumā piekrīt TEG pieejai, deleģētie akti vairākos aspektos tomēr atkāpjas
   no TEG ziņojuma, jo īpaši attiecībā uz VSP informācijas atklāšanas prasībām. Mērķis ir
   racionalizēt un vienkāršot TEG pieeju, lai nodrošinātu lielāku skaidrību par rādītāju kopumu
   un informāciju, kuru etalonu administratoriem prasīts atklāt. Izmaiņas ir formulētas vienkāršā
LV                                                  2                                               LV
 ---pagebreak---    valodā, un tās precizē TEG piedāvātos tehniskos ieteikumus, palielina pārredzamību un
   nodrošina lielāku paredzamību etalonu administratoriem.
   Nosakot kritēriju minimumu attiecībā uz ES klimata pārejas etalonu un Parīzes nolīgumam
   pielāgoto ES etalonu izveidi un VSP informācijas atklāšanas prasībām, Komisija ņēma vērā
   vispārējo samērīguma principu un vienlaikus paredzēja etalonu administratoriem zināmu
   elastību.
   Samērīgums
   Deleģētajos aktos paredzēti konkrētie noteikumi par jaunajiem ES klimata etaloniem un VSP
   informācijas atklāšanas prasībām, ievērojot Etalonu regulā ietvertos pilnvarojumus un
   nodrošinot minētās regulas samērīgu piemērošanu.
   Ņemot vērā TEG ziņojumu un no ieinteresētajām personām saņemtās atsauksmes, Komisija
   centās panākt samērīgu pieeju prasību minimumam attiecībā uz ES klimata pārejas etalonu un
   Parīzes nolīgumam pielāgoto ES etalonu izveidi un VSP informācijas atklāšanas prasību
   minimumu, kas jāievēro etalonu administratoriem.
   Atbilstoši Etalonu regulā ietvertajam pilnvarojumam Komisija uzskata, ka VSP informācijas
   atklāšanas prasības attiecībā uz metodoloģiju ir jānošķir no VSP informācijas atklāšanas
   prasībām attiecībā uz paziņojumu par etalonu, jo no investoru viedokļa to mērķi atšķiras.
   Etalonu administratoriem pašlaik vēl nav jāatklāj VSP faktoru saraksts, lai gan vairāki
   administratori to jau dara tā dēvētajās “faktu lapās”. Tādējādi šīs informācijas sniegšana tikai
   dažiem būs jaunums. Komisijas mērķis ir šīs prasības pēc iespējas pieskaņot jau pastāvošajai
   tirgus praksei un rādītājiem, lai novērstu nesamērīgas izmaksas. Šā iemesla dēļ izvēlētie VSP
   faktori balstās uz TEG ziņojumā ietverto ieteikumu, kurš tika plaši apspriests ar tirgus
   dalībniekiem. Komisija arī ierosina pielāgot TEG piedāvāto pieeju, racionalizējot jo īpaši
   sarakstu ar VSP faktoriem, par kuriem jāatklāj informācija, vienkāršojot izmantoto
   terminoloģiju un attiecīgā gadījumā atsaucoties uz starptautiskajiem standartiem, līgumiem un
   konvencijām.
   Turklāt Komisija neplāno uzdot VSP reitingu informācijas atklāšanu attiecībā uz visiem
   etaloniem, jo šis jautājums tiek risināts atsevišķā un paralēlā darbplūsmā saskaņā ar rīcības
   plānu par ilgtspējīgu finansēšanu.
   Visbeidzot, kaut arī TEG ziņojumā ir ieteikts izmantot “zaļā finansējuma attiecību pret
   brūno”, šis rādītājs deleģētajos aktos nav iekļauts, jo šie jēdzieni ES līmenī vēl nav definēti un
   tiek skatīti atsevišķā un paralēlā darbplūsmā saistībā ar topošo taksonomijas regulu.
   Elastība
   Deleģētajā aktā par ES klimata pārejas etalonu un Parīzes nolīgumam pielāgoto ES etalonu
   minimālajiem standartiem noteiktās prasības paredz zināmu elastību šo etalonu noteikšanas
   metodoloģijas izstrādē, lai tirgus dalībnieki varētu izstrādāt novatoriskas stratēģijas un
   pielāgoties investoru konkrētajām vajadzībām.
   Deleģētajā aktā par satura minimumu skaidrojumā par to, kā etalonu noteikšanas
   metodoloģijā atspoguļoti VSP faktori, etalonu administratoriem prasīts ziņot tikai par tiem
   VSP faktoriem, kurus tie izmanto, cenšoties sasniegt VSP mērķus, un par to, kā tie to dara.
   Savukārt deleģētajā aktā attiecībā uz paziņojumu par etalonu paredzēts, ka etalonu
   administratoriem, kuri netiecas sasniegt VSP mērķus, prasības nebūs saistošas, ja tie to būs
   skaidri norādījuši attiecīgajā veidnē, kas pievienota paziņojumam par etalonu.
LV                                                  3                                                 LV
 ---pagebreak---    3.1.      Izmaksu un ieguvumu analīze
   Vienā no deleģētajiem aktiem ir noteikti ES klimata pārejas etalonu un Parīzes nolīgumam
   pielāgoto ES etalonu izveides minimālie standarti. Abi etaloni ir brīvprātīgi marķējumi, tāpēc
   minētajā deleģētajā aktā noteiktās prasības attiecas tikai uz tiem etalonu administratoriem,
   kuri izvēlas piemērot šos noteikumus. Tā kā deleģētais akts nosaka tikai minimālos
   standartus, etalonu administratori, izstrādājot etalonus, varēs rīkoties zināmā mērā elastīgi,
   līdz ar to atbilstības nodrošināšanas izmaksas būs ierobežotas. Raugoties plašāk, šī pieeja
   nodrošinātu skaidrus un saskaņotus noteikumus par šādu etalonu izstrādi, tādējādi potenciāli
   ļaujot samazināt iekšējās rīcībpolitikas izstrādāšanas izmaksas un reizē dodot tirgus
   dalībniekiem iespēju izstrādāt novatoriskas stratēģijas un apmierināt to investoru
   pieprasījumu, kuri vēlas īstenot klimatam labvēlīgu investīciju stratēģiju.
   Abos pārējos deleģētajos aktos par VSP informācijas minimumu, kas jāatklāj attiecībā uz
   metodoloģiju, un VSP informācijas minimumu, kas jāatklāj paziņojumā par etalonu, tiks
   noteikta prasība etalonu administratoriem pielāgot IT infrastruktūru, ņemot vērā jauno
   informācijas plūsmu un informācijas atklāšanas prasības. Jāuzsver, ka VSP informācijas
   atklāšana tā dēvētajās “faktu lapās” jau patlaban ir ierasta tirgus prakse etalonu administratoru
   vidū, tāpēc sagaidāms, ka atbilstības nodrošināšanas izmaksas sakarā ar jaunajiem
   noteikumiem būs ierobežotas.
   VSP informācija, kas būs jāatklāj etalonu administratoriem, uzlabos etalonu salīdzināmību un
   sniegs skaidrību investoriem, kuri vēlas veikt uz faktiem balstītas ar klimatu saistītās
   investīcijas.
   3.2.      Subsidiaritāte
   Etalonu regula uzliek saistības kopumā un ir tieši piemērojama visās dalībvalstīs. Minētajā
   regulā ir noteikts pārejas periods attiecībā uz kritiski svarīgajiem etaloniem un trešo valstu
   etaloniem, kurus Savienībā bez atļaujas var turpināt izmantot līdz 2021. gada beigām. Etalonu
   regulas juridiskais pamats ir Līguma par Eiropas Savienības darbību 114. pants, un visām
   izmaiņām minētajā regulā ir jāatbilst tam pašam juridiskajam pamatam.
   Arvien vairāk investoru īsteno mazoglekļa investīciju stratēģijas un investīciju portfeļu
   snieguma mērīšanai izmanto mazoglekļa etalonus.
   Lai uzturētu iekšējā tirgus pienācīgu darbību investoru labā un nodrošinātu augstu patērētāju
   un investoru aizsardzības līmeni, ar grozīto Etalonu regulu ir ieviests tiesiskais regulējums,
   kas Savienības līmenī paredz prasību minimumu attiecībā uz ES klimata pārejas etaloniem un
   Parīzes nolīgumam pielāgotajiem ES etaloniem. ES klimata pārejas etalonu un Parīzes
   nolīgumam pielāgoto ES etalonu ieviešana, kuras pamatā ir Parīzes nolīguma saistībām par
   oglekļa emisijām atbilstoša metodoloģija, uzlabos pārredzamību un palīdzēs novērst
   zaļmaldināšanu.
   Ja nebūs saskaņota regulējuma, kas nodrošinātu mazoglekļa etalonu precizitāti un integritāti
   galvenajās kategorijās, ko izmanto individuālajos vai kolektīvajos investīciju portfeļos, ir
   iespējams, ka dalībvalstu atšķirīgās pieejas radītu šķēršļus iekšējā tirgus pienācīgai darbībai.
   4.        DELEĢĒTĀ AKTA JURIDISKIE ASPEKTI
   Tiesības pieņemt šos deleģētos aktus ir paredzētas Regulas (ES) 2016/1011 49. pantā.
            1. pants attiecas uz skaidrojumu par to, kā etalonu noteikšanas metodoloģijā
             atspoguļoti VSP faktori.
LV                                                 4                                                 LV
 ---pagebreak---     2. pantā ir precizēts, kad etalonu administratoriem ir jāatjaunina etalonu noteikšanas
     metodoloģijas veidne.
LV                                         5                                                LV
 ---pagebreak---                             KOMISIJAS DELEĢĒTĀ REGULA (ES) …/..
                                                (17.7.2020),
     ar kuru Eiropas Parlamenta un Padomes Regulu (ES) 2016/1011 papildina attiecībā uz
     satura minimumu skaidrojumā par to, kā etalonu noteikšanas metodoloģijā atspoguļoti
                                 vidiskie, sociālie un pārvaldības faktori
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) 2016/1011 (2016. gada 8. jūnijs) par
   indeksiem, ko izmanto kā etalonus finanšu instrumentos un finanšu līgumos vai ieguldījumu
   fondu darbības rezultātu mērīšanai, un ar kuru groza Direktīvu 2008/48/EK,
   Direktīvu 2014/17/ES un Regulu (ES) Nr. 596/20143, un jo īpaši tās 13. panta 2.a punktu,
   tā kā:
   (1)     Parīzes nolīgumā, kurš pieņemts saskaņā ar Apvienoto Nāciju Organizācijas Vispārējo
           konvenciju par klimata pārmaiņām (turpmāk “Parīzes nolīgums”) un kuru Savienība
           apstiprināja 2016. gada 5. oktobrī4, ir noteikts mērķis stiprināt reakciju uz klimata
           pārmaiņām, cita starpā pieskaņojot investīciju plūsmas izvirzītajam kursam uz mazām
           siltumnīcefekta gāzu emisijām un klimatnoturīgu attīstību.
   (2)     2019. gada 11. decembrī Komisija pieņēma paziņojumu Eiropas Parlamentam,
           Eiropadomei, Padomei, Eiropas Ekonomikas un sociālo lietu komitejai un Reģionu
           komitejai “Eiropas zaļais kurss”5. Eiropas zaļais kurss ir jauna izaugsmes stratēģija,
           kuras mērķis ir pārveidot Savienību par taisnīgu un labklājīgu sabiedrību ar
           mūsdienīgu, resursefektīvu un konkurētspējīgu ekonomiku, kurā siltumnīcefekta gāzu
           neto emisijas 2050. gadā būtu nulle un ekonomiskā izaugsme būtu atsaistīta no resursu
           patēriņa. Eiropas zaļā kursa sekmīga īstenošana paredz, ka investoriem jādod skaidri
           ilgtermiņa signāli, lai novērstu aktīvu kļūšanu par balastu un piesaistītu ilgtspējīgu
           finansējumu.
   (3)     Regulā (ES) 2016/1011 ir noteikts, ka etalonu administratoriem par katru sniegto un
           publicēto etalonu jāpublicē vai jādara pieejams skaidrojums par to, kā etalonu
           noteikšanas metodoloģijas pamatelementos atspoguļoti vidiskie, sociālie un
           pārvaldības (“VSP”) faktori.
   (4)     Ja pastāvētu dažādi veidi, kā par katru etalonu vai etalonu grupu var izskaidrot, kā
           etalonu noteikšanas metodoloģijas pamatelementos atspoguļoti VSP faktori, etalonus
           nevarētu salīdzināt un būtu neskaidrs VSP faktoru tvērums un mērķi. Tāpēc ir
           nepieciešams noteikt šo skaidrojumu satura minimumu, kā arī izmantojamo veidni.
   3
           OV L 171, 29.6.2016., 1. lpp.
   4
           Padomes Lēmums (ES) 2016/1841 (2016. gada 5. oktobris) par to, lai Eiropas Savienības vārdā
           noslēgtu Apvienoto Nāciju Organizācijas Vispārējās konvencijas par klimata pārmaiņām ietvaros
           pieņemto Parīzes nolīgumu (OV L 282, 19.10.2016., 1. lpp.).
   5
           COM(2019) 640 final.
LV                                                    6                                                  LV
 ---pagebreak---    (5)    Lai investoriem sniedzamā informācija būtu labāk pielāgota, prasībā par katru sniegto
          un publicēto etalonu vai etalonu grupu izskaidrot, kā etalonu noteikšanas
          metodoloģijas pamatelementos atspoguļoti VSP faktori, būtu jāņem vērā pamatā
          esošie aktīvi, uz kuriem etaloni balstās. Šī regula nebūtu jāpiemēro etaloniem, kuri
          nebalstās uz pamatā esošajiem aktīviem, kas ietekmē klimata pārmaiņas, piemēram,
          procentu likmju etaloniem un ārvalstu valūtas etaloniem. Saskaņā ar Regulas (ES)
          2016/1011 19. pantu šī regula nebūtu jāpiemēro preču etaloniem.
   (6)    Skaidrojums par to, kā etalonu noteikšanas metodoloģijas pamatelementos atspoguļoti
          VSP faktori, būtu jāsniedz attiecībā uz agregēto svērto vidējo vērtību un nebūtu
          jāsniedz par katru etalona komponentu. Gadījumos, kad tas ir nozīmīgi un lietderīgi,
          etalonu administratoriem būtu jāparedz iespēja sniegt papildu informāciju par VSP.
   (7)    Lai etalonu lietotājiem būtu nodrošināta pareiza un atjaunināta informācija, etalonu
          administratoriem būtu jāatjaunina veidnē sniegtā informācija, atspoguļojot visas
          metodoloģijā veiktās izmaiņas, un būtu jānorāda informācijas atjaunināšanas iemesli
          un datumi.
   (8)    Lai investoriem nodrošinātu maksimālu pārredzamību, etalonu administratoriem būtu
          skaidri jānorāda, vai tie tiecas sasniegt VSP mērķus,
   IR PIEŅĒMUSI ŠO REGULU.
                                                     1. pants
       Skaidrojums par to, kā etalonu noteikšanas metodoloģijā atspoguļoti VSP faktori
   1.       Etalonu administratori, izmantojot šīs regulas pielikumā sniegto veidni, izskaidro,
            kurus Komisijas Deleģētās regulas (ES) …/… [PB: iekļaut atsauci uz Komisijas
            deleģēto regulu, ar kuru Eiropas Parlamenta un Padomes Regulu (ES) 2016/1011
            papildina attiecībā uz paziņojumā par etalonu sniedzamo skaidrojumu par to, kā
            katrā sniegtajā un publicētajā etalonā atspoguļoti vidiskie, sociālie un pārvaldības
            faktori]6 II pielikumā minētos vidiskos, sociālos un pārvaldības (VSP) faktorus tie ir
            ņēmuši vērā, izstrādājot savu etalonu noteikšanas metodoloģiju. Tie arī izskaidro, kā
            minētie faktori ir atspoguļoti minētās metodoloģijas pamatelementos, tostarp pamatā
            esošo aktīvu, svēruma koeficientu, metrikas un aizstājēju izvēlē.
            Pirmajā daļā noteikto prasību nepiemēro preču etaloniem.
   2.       Tā vietā, lai attiecībā uz konkrētiem etaloniem sniegtu visu šīs regulas pielikumā
            noteiktajā veidnē prasīto informāciju, etalonu administratori var minēto informāciju
            aizstāt ar sniegtajā skaidrojumā iekļautu hipersaiti uz tīmekļa vietni, kurā ietverta
            visa minētā informācija.
   3.       Ja etalonos kombinēti dažādi pamatā esošo aktīvu veidi, etalonu administratori
            skaidrojumu par VSP faktoru atspoguļošanu sniedz par katru attiecīgo pamatā esošo
            aktīvu.
   4.       Etalonu administratori sniegtajā skaidrojumā var ietvert papildu VSP faktorus un
            saistīto informāciju.
   5.       Etalonu administratori sniegtajā skaidrojumā skaidri norāda, vai tie tiecas sasniegt
            VSP mērķus.
   6
          Komisijas Deleģētā regula (ES) …/… (…), ar kuru Eiropas Parlamenta un Padomes Regulu (ES)
          2016/1011 papildina attiecībā uz paziņojumā par etalonu sniedzamo skaidrojumu par to, kā katrā
          sniegtajā un publicētajā etalonā atspoguļoti vidiskie, sociālie un pārvaldības faktori (OV L …, …., ….
          lpp.).
LV                                                       7                                                       LV
 ---pagebreak---    6.       Etalonu administratori sniegtajā skaidrojumā par katru VSP faktoru, par kuru sniegta
            informācija, ietver atsauci uz izmantotajiem datu avotiem un standartiem.
                                                2. pants
                                Sniegtā skaidrojuma atjaunināšana
   Etalonu administratori atjaunina sniegto skaidrojumu ikreiz, kad etalonu noteikšanas
   metodoloģija tiek mainīta, un jebkurā gadījumā vismaz reizi gadā. Tie norāda atjaunināšanas
   iemeslus.
                                                3. pants
                                   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   Šī regula uzliek saistības kopumā un ir tieši piemērojama visās dalībvalstīs.
   Briselē, 17.7.2020
                                                 Komisijas vārdā –
                                                 priekšsēdētāja
                                                 Ursula VON DER LEYEN
LV                                                  8                                            LV
 ---documentbreak---                           EIROPAS
                          KOMISIJA
                                                   Briselē, 17.7.2020.
                                                   C(2020) 4748 final
                                                   ANNEX
                                       PIELIKUMS
                                       dokumentam
                     KOMISIJAS DELEĢĒTĀ REGULA (ES) .../..,
   ar kuru Eiropas Parlamenta un Padomes Regulu (ES) 2016/1011 papildina attiecībā uz
   satura minimumu skaidrojumā par to, kā etalonu noteikšanas metodoloģijā atspoguļoti
                         vidiskie, sociālie un pārvaldības faktori
LV                                                                                     LV
 ---pagebreak---                                                        PIELIKUMS
              VEIDNE SKAIDROJUMAM PAR TO, KĀ ETALONU NOTEIKŠANAS
       METODOLOĢIJĀ ATSPOGUĻOTI VIDISKIE, SOCIĀLIE UN PĀRVALDĪBAS
                                                   (VSP) FAKTORI
        SKAIDROJUMS PAR TO, KĀ ETALONU NOTEIKŠANAS METODOLOĢIJĀ
                                       ATSPOGUĻOTI VSP FAKTORI
   1. postenis. Etalonu administratora nosaukums.
   2. postenis. Etalona vai etalonu grupas veids.
   Izvēlieties attiecīgo pamatā esošo aktīvu no saraksta,
   kas sniegts Komisijas Deleģētās regulas (ES) …/…
   [PB: iekļaut atsauci uz Komisijas deleģēto regulu, ar
   kuru Eiropas Parlamenta un Padomes Regulu (ES)
   2016/1011 papildina attiecībā uz paziņojumā par
   etalonu sniedzamo skaidrojumu par to, kā katrā
   sniegtajā un publicētajā etalonā atspoguļoti vidiskie,
   sociālie un pārvaldības faktori] II pielikumā.
   3. postenis. Etalona vai etalonu grupas nosaukums.
   4. postenis. Vai attiecīgā etalona vai etalonu grupas       □ Jā □ Nē
   metodoloģijā ir ņemti vērā VSP mērķi?
   5. postenis. Ja atbilde 4. postenī ir pozitīva, norādiet etalonu noteikšanas metodoloģijā atspoguļotos VSP
   faktorus par katru etalonu grupu, ņemot vērā Deleģētās regulas (ES) …/… [PB: iekļaut atsauci uz Komisijas
   deleģēto regulu, ar kuru Eiropas Parlamenta un Padomes Regulu (ES) 2016/1011 papildina attiecībā uz
   paziņojumā par etalonu sniedzamo skaidrojumu par to, kā katrā sniegtajā un publicētajā etalonā atspoguļoti
   vidiskie, sociālie un pārvaldības faktori] II pielikumā uzskaitītos VSP faktorus.
   Paskaidrojiet, kā minētie VSP faktori tiek izmantoti pamatā esošo aktīvu atlasei, svēruma noteikšanai vai
   izslēgšanai.
   Informāciju par VSP faktoriem atklāj attiecībā uz agregēto svērto vidējo vērtību etalonu grupas līmenī.
   a) Vērā ņemto vidisko faktoru saraksts:                              Atlase, svēruma noteikšana vai izslēgšana:
   b) Vērā ņemto sociālo faktoru saraksts:                              Atlase, svēruma noteikšana vai izslēgšana:
   c) Vērā ņemto pārvaldības faktoru saraksts:                          Atlase, svēruma noteikšana vai izslēgšana:
   6. postenis. Ja atbilde 4. postenī ir pozitīva, norādiet etalonu noteikšanas metodoloģijā atspoguļotos VSP
   faktorus par katru etalonu, ņemot vērā Deleģētās regulas (ES) …/… [PB: iekļaut atsauci uz Komisijas deleģēto
   regulu, ar kuru Eiropas Parlamenta un Padomes Regulu (ES) 2016/1011 papildina attiecībā uz paziņojumā par
   etalonu sniedzamo skaidrojumu par to, kā katrā sniegtajā un publicētajā etalonā atspoguļoti vidiskie, sociālie un
   pārvaldības faktori] II pielikumā uzskaitītos VSP faktorus, atkarībā no attiecīgā pamatā esošā aktīva.
   Paskaidrojiet, kā minētie VSP faktori tiek izmantoti pamatā esošo aktīvu atlasei, svēruma noteikšanai vai
   izslēgšanai.
   Informāciju par VSP faktoriem atklāj attiecībā uz etalona agregēto svērto vidējo vērtību, nevis pa etalona
   komponentiem.
LV                                                           1                                                       LV
 ---pagebreak---    Alternatīvi visu šo informāciju var sniegt, šajā skaidrojumā iekļaujot hipersaiti uz etalonu administratora tīmekļa
   vietni. Tīmekļa vietnē sniegtajai informācijai jābūt viegli pieejamai. Etalonu administratori nodrošina, ka to
   tīmekļa vietnē publicētā informācija ir pieejama piecus gadus.
   a) Vērā ņemto vidisko faktoru saraksts:                             Atlase, svēruma noteikšana vai izslēgšana:
   b) Vērā ņemto sociālo faktoru saraksts:                             Atlase, svēruma noteikšana vai izslēgšana:
   c) Vērā ņemto pārvaldības faktoru saraksts:                         Atlase, svēruma noteikšana vai izslēgšana:
   Hipersaite uz informāciju attiecībā uz VSP faktoriem
   par katru etalonu:
   7. postenis. Izmantotie dati un standarti.
   a) Ievaddati
   i) Norādiet, vai dati tiek uzrādīti, modelēti vai iegūti
   iekšēji vai ārēji.
   ii) Ja dati tiek uzrādīti, modelēti vai iegūti ārēji,
   norādiet ārējā datu sniedzēja nosaukumu.
   b) Datu verificēšana un kvalitāte
   Aprakstiet, kā dati tiek verificēti un kā tiek nodrošināta
   šo datu kvalitāte.
   c) Atsauces standarti
   Norādiet etalonu noteikšanas metodoloģijā izmantotos
   starptautiskos standartus.
   Datums, kurā informācija pēdējoreiz atjaunināta,
   un atjaunināšanas iemesls:
LV                                                            2                                                        LV